Source: http://www.rvr.sk/sk/spravy/index.php?aktualitaId=1308
Timestamp: 2019-02-16 00:52:22+00:00
Document Index: 1034318

Matched Legal Cases: ['§ 69', '§ 20', '§ 20', '§ 16', '§ 20', '§ 16', '§ 16', '§ 16', '§18', '§ 16', '§18', '§ 16']

Tlačová informácia zo zasadnutia RVR, dňa 27.09.2011 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu, ktoré sa konalo dňa 27.09.2011 v sídle Rady pre vysielanie a retransmisiu.
v súvislosti s prechodom na digitálne vysielanie odňala podľa § 69 ods. 1 zákona č. 220/2007 Z. z. spoločnosti MAC TV s.r.o. kanál 44, Námestovo, vysielač Liptovský Mikuláš, spoločnosti CREATV s.r.o. kanál 50, Košice, vysielač Košice a spoločnosti MARKÍZA –SLOVAKIA spol. s r.o. kanál 44, Bratislava, vysielač Bratislava, kanál 44, Námestovo, vysielač Dlhá nad Oravou, kanál 44, Námestovo, vysielač Liptovské Revúce, kanál 49, Banská Bystrica, vysielač Banská Bystrica, kanál 55, Trenčín, vysielač Ráztočno, kanál 57, Rimavská Sobota, vysielač Rožňava a kanál 57, Michalovce, vysielač Snina;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 20 ods. 4 ZVR (ochrana maloletých –JSO) v súvislosti s odvysielaním programu Pritiahni si šťastie z dňa 2.7.2011;
začala správne konanie voči spoločnosti MAC TV s.r.o. vo veci možného porušenia § 20 ods. 4 ZVR a § 16 ods. 3 písm. e) ZVR (ochrana maloletých – JSO, používanie štátneho jazyka v detskom programe) v súvislosti s odvysielaním programu Dumbo z dňa 23.7.2011;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 20 ods. 4 ZVR (ochrana maloletých –JSO) v súvislosti s odvysielaním programu Farma z dňa 27.7.2011;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 16 ods. 3 písm. l) ZVR v súvislosti s nedodaním súvislého záznamu vysielania programu Farma z dňa 1.8.2011;
začala správne konanie voči spoločnosti MAC TV s.r.o. vo veci možného porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku Ostro v parlamente v rámci programu Noviny z dňa 28.6.2011;
začala správne konanie voči spoločnosti MARKÍZA - SLOVAKIA spol. s r.o. vo veci možného porušenia § 16 ods. 3 písm. m) a §18a ZVR v súvislosti s možným nezabezpečením multimodálneho prístupu k programovej službe Markíza a DOMA v mesiacoch január, február, marec a apríl 2011;
začala správne konanie voči vysielateľovi na základe zákona RTVS vo veci možného porušenia § 16 ods. 3 písm. m) a §18 ods. 3 ZVR v súvislosti s možným nezabezpečením multimodálneho prístupu k programovej službe Jednotka a Dvojka v období 1. a 2. štvrťrok 2011;
uložila sankciu – pokutu vo výške 2000 eur spoločnosti MAC TV s.r.o. z dôvodu porušenia § 16 ods. 3 písm. l) ZVR v súvislosti s nedodaním záznamov televíznej programovej služby JOJ z dní 23.02, 25.02. 2011 a 6. 3. 2011.
Ostatné uznesenia prijaté dňa 27.9.2011 a 04.10.2011 budú uverejnené v zápisnici zo zasadnutia na stránke Rady.